इस एक्ट्रेस ने Zomato का किया बहिष्कार, Video शेयर कर बताई वजह  
पायल रोहतगी ने किया जोमेटो का बहिष्कार
वीडियो शेयर कर एक्ट्रेस ने बताई वजह
पायल रोहतगी का वीडियो सोशल मीडिया पर हुआ वायरल
जोमेटो (Zomato) मामले ने इस समय पूरे देश में हलचल मचा दी है. कोई जोमेटो (Zomato) के सपोर्ट में उतर रहा है तो कोई इसे अनइंस्टॉल कर जोमेटो (Zomato) का विरोध कर रहा है. हाल ही में एक्ट्रेस पायल रोहतगी (Payal Rohtagi) ने भी इस ऐप का बहिष्कार कर दिया है. पायल रोहतगी (Payal Rohtagi) ने एक वीडियो अपने ट्विटर एकाउंट से शेयर किया है, जिसमें जोमेटो का ही एक डिलीवरी बॉय बैग में रखे खाने को खाता नजर आ रहा है. वीडियो में डिलीवरी बॉय खाना खाने के बाद वापस उसे पहले की तरह पैक कर देता है. हालांकि यह पुराना वीडियो है, पायल रोहतगी (Payal Rohtagi) ने इस वीडियो को शेयर करते हुए कुछ लोगों पर निशाना साधा है, जिन्हें वह पोस्ट में 'सेक्युलर हिंदू' के नाम से संबोधित कर रही हैं. पायल रोहतगी के सोशल मीडिया एकाउंट से शेयर हुआ यह वीडियो काफी वायरल भी हो रहा है. 
Secular Hindu - Is like Dhobi ka Ku.... Na Ghar Ka Na Ghat Ka He is desperate to eat #Jhoota khana as it is from #Secular outlet #ZomatoUninstalled#PayalRohatgipic.twitter.com/xqDEmGwL92

वीडियो को सोशल मीडिया पर शेयर करते हुए पायल रोहतगी (Payal Rohtagi) ने पहले एक मुहावरा लिखते हुए लोगों को संबोधित किया. इसके बाद उन्होंने वीडियो के पोस्ट करते हुए लिखा, 'सेक्युलर हिंदू सेक्युलर आउटलेट से झूठा खाना खाने के लिए बेताब रहता है.' पायल रोहतगी की इस पोस्ट पर खूब रिएक्शन भी आ रहे हैं. इससे पहले भी पायल रोहतगी ने जोमेटो (Zomato) के संबंध में एक पोस्ट शेयर की थी. इस पोस्ट के जरिए उन्होंने बताया, 'मुस्लिम व्यक्ति को गैर हलाल खाना मिलने की शिकायत को ध्यान में लेने वाली जोमेटो हिदुओं को धर्मनिर्पेक्षता का पाठ पढ़ाती है.'
#ZomatoUninstalled#PayalRohatgipic.twitter.com/u1vGiIQX88

बता दें कि यह पहला मौका नहीं है जब पायल रोहतगी (Payal Rohtagi) किसी मुद्दे पर अपनी राय रख रही हैं. इससे पहले भी पायल रोहतगी ने कई सामाजिक मुद्दों पर ट्वीट के जरिए अपनी राय पेश की है. खासकर चुनाव के समय पायल रोहतगी ने कई ज्वलंत मुद्दों पर अपनी राय पेश की थी. हालांकि, कई बार वह अपने ट्वीट को लेकर सोशल मीडिया पर ट्रोल भी हो जाती हैं.